ये EV भारतीय बाजार के लिए होगी, एक्सपोर्ट भी किया जाएगा; पीयूष गोयल से मीटिंग
इलेक्ट्रिक व्हीकल कंपनी टेस्ला भारतीय बाजार के साथ-साथ एक्सपोर्ट के लिए एक नई कार पर काम करने का प्लान बना रही है। कार की कीमत लगभग 20 लाख रुपए ($24,000) होने की संभावना है। Tesla plans to build all-new car in India
टेस्ला भारतीय बाजार के साथ-साथ एक्सपोर्ट के लिए एक नई कार पर काम करने का प्लान बना रही है। कार की कीमत 20 लाख रुपए ($24,000) होने की संभावना है। रॉयटर्स की एक रिपोर्ट में दावा किया गया है कि टेस्ला के प्रतिनिधि इस महीने भारत के कॉमर्स मिनिस्टर पीयूष गोयल से मिलेंगे और बजट-फ्रेंडली EV उत्पादन के लिए भारत में फैक्ट्री लगाने पर चर्चा करेंगे।
रिपोर्ट बताती है कि टेस्ला भारत में लोकल मैन्युफैक्चरिंग बेस स्थापित करना चाहती है। प्रस्तावित फैक्ट्री न केवल भारतीय बाजार में किफायती EV की मांग को पूरा करेगी, बल्कि एक्सपोर्ट हब के रूप में भी काम करेगी। टेस्ला की 20 लाख रुपए की कार गेमचेंजर साबित हो सकती है। अभी टेस्ला की सबसे सस्ती कार मॉडल 3 सेडान है। इसकी कीमत $32,200 (26.32 लाख रुपए) है।
दक्षिणी भारत और गुजरात में गीगा फ्रैक्ट्री लगा सकती है टेस्ला
बिजनेस टुडे की एक रिपोर्ट के मुताबिक टेस्ला दक्षिणी भारत और गुजरात में अपनी गीगा फैक्ट्री लगा सकती है। इस अत्याधुनिक फैक्ट्री में हर साल लगभग 5 लाख व्हीकल बनाने की क्षमता होगी। व्हीकल मैन्युफैक्चरिंग के अलावा टेस्ला का टारगेट पूरे देश में एक चार्जिंग इंफ्रास्ट्रक्चर स्थापित करना भी है। वहीं एलन मस्क अगले साल, यानी 2024 में भारत भी आने वाले हैं।
पिछले महीने प्रधानमंत्री मोदी से मिले थे एलन मस्क
पिछले महीने एलन मस्क ने प्रधानमंत्री मोदी से न्यूयॉर्क में मुलाकात की थी। PM मोदी से मुलाकात के बाद टेस्ला के भारत आने की टाइम लाइन के बारे में पूछे जाने पर मस्क ने कहा था, 'मुझे विश्वास है कि टेस्ला जल्द भारत में होगी।'
टेस्ला के चार मॉडल मार्केट में
मार्केट में अभी टेस्ला की चार इलेक्ट्रिक कारें बेची जा रही हैं। इनमें मॉडल S, मॉडल 3, मॉडल x और मॉडल Y शामिल हैं। मॉडल 3 सबसे सस्ती कार है। अमेरिका में इसकी कीमत $32,200 (26.32 लाख रुपए) है। ये कार एक बार फुल चार्ज करने पर 535 Km चलती है।
टेस्ला और सरकार के बीच नहीं बनी थी बात 
